﻿   SFIINTE IERARHE NICOLAE DIN VEŞNICA IUBIRE 
 
                                                             GHEORGHE CONSTANTIN NISTOROIU 
 
 
    
 
   Tu eşti al Bunătăţii, un nume strălucit, 
    Sfinte Ierarhe Nicolae-Noian de bucurii, 
    În inimă şi-n cuget, Tu arzi necontenit, 
    În fiecare rugă s-o împlineşti Tu vii: 
    Măcar pe zi o oră, mai lasă-ne copii! 
      
     Exişti în gând, te prind cuvânt, rămâi în faptă, 
     Între flămândele şi uriaşe căutări, 
     Lumina binecuvântării Tale, cată, 
     Prin câmp, prin munţi, prin codrii şi pe mări, 
     De-a lungul şi de-a latul necuprinsei zări. 
 
    Fiecare copil e un cântec de înger, 
    Ce se-ntoarce într-un surâs dumnezeiesc, 
    În chipul lui de lumină, aş vrea să sânger, 
    Să ard flacără vie dorului românesc, 
    Şi ca  bucurie copiilor să mă dăruiesc! 
 
    Chipul tău dulce prefigurat a miere, 
    Ne-a modelat din lutul rânced şi  profan, 
    Ca să-ţi atingă sfânta-ţi mângâiere,   
    Copiii bucuriei cu iureş-catalan, 
    Ce-şi legănară visul în gândul lor bălan. 
 
     Vino mai des pe sub cupola noastră, 
    Tu cel sortit, cu bunătăţi  de cer, 
    Să-ţi contemplăm icoana la fereastră, 
    Să-ţi bem din taină, cuminecând  mister, 
    Şi să-ţi cântăm din suflet: lerui Sfinte ler ! 
 
    Sfinte Ierarhe Nicolae, din veşnică iubire, 
   Rămâi măcar o oră, în fiecare zi din an, 
   Adună-ne-n tăpşanul Tău larg de dăruire, 
   Şi fă-ne prin Izvorul bunătăţii suveran, 
   Să fim copii si adolescenţi simultan! 
 
   Mâinile Tale sfinte, în fiecare noapte, 
   Ne frâng împotrivirile din noi care apar… 
   Dă-ne iubirii: de şapte ori câte şapte, 
   Şi ne-nfiiază în Dreapta credinţă şi har, 
   Ca gândul şi  cuvântul să-i fie faptei, dar! 

